Brannaburg werd erstmois zwischn 993 und 1000 urkundlich erwähnt worn.  Da Nam Brannaburg is drauf zruckzuführen, daß ma an dera Stelle duach Brandrodung Platz fia a Ansiedlung schaffte (das Gmoawappn weist no heit drauf hin). Da Ort ghert ois geschlossene Ortschaft zu Schloß und Hoafmark Brannaburg. 1818 is de politische Gmoa Brannaburg. 1848 is des bis dahi bestehende Herrschaftsgricht aufglöst. Am Ende vom 18. Jåhrhundert und in da erschtn Hälfte vom 19. Jåhrhundert beherbergt Brannaburg a bedeitende Künstlerkolonie, u. a. mit de Malern Carl Rottmann, Carl Spitzweg, Wilhelm Busch und Karl Caspar. Am 9. August 1851 ereignete si a Schrofen-Bergrutsch. A Mure reißtin de foignden Tåg mehra Häusa im Ortsteil Gmain weg. 1858 kriagt Brannaburg Anschluss an de Eisenbahn. Am 5. August 1858 eröffnet de Königlich Bayerische Staats-Eisenbahn den Abschnitt Rosenheim-Kufstein da Bayerischen Maximiliansbahn. Am 25. Mai 1912 findt de feierliche Einweihung da äidestn bayerischen Zahnradbahn statt. De Talstation war zerscht direkt nem da Bundesbahn-Station. Seit 1961 is de im Ortsteil Waching. 1971 is de Gmoa Degerndorf, 1978 de Gmoa Groaßbrannenberg (rund um den Ortsteil St. Margarethen oberhalb vo Brannaburg/Degerndorf) eigmeindet worn. Am 16. März 2000 daschiaßt a 16-jahriger Schuibua den 57 Jåhr oidn Reiner Günter, Internatsleiter vo da Realschui Institut Schloß Brannaburg. Am 28. Oktober 2003 stürzt in da nåchan vom nördlichen Ortseingang vo Brannaburg bei am Testflug a Alpha-Jet üba unbewohntem Gebiet ab. Bei dem Unglück unweit da Autobahn München-Innsbruck kemman de zwoa Piloten ums Lem.